Uranienborgveien (Oslo)

mini|Der Uranienborgveien skjærer gjennom berget, er denne graffitien fra andre verdenskrig.
mini|Uranienborgveien ender i dette krysset ved Professor Dahls gate.
Uranienborgveien (1-29, 2-28) er en gate i Oslo. Den går fra Parkveien til Professor Dahls gate. 

Den fikk sitt navn i 1864 og er oppkalt etter løkka Uranienborg. Den hadde først nærmest privat karakter som en litt bratt vei gjennom Uranienborgskogen. I 1870 ble det laget en skjæring gjennom berget på nordøstsiden av det som nå er Uranienborgparken, mellom Josefines gate og Holtegata. Skjæringen er vernet som geologisk kulturminne  og på berget på vestsiden er bevart en graffiti fra krigens dager med teksten «Vær tro mot H7!» Veien var rundt 1900 tenkt forlenget til Midelthuns gate, som i sin tid også betegnet det som i dag er Ole Fladagers gate.

 Bebyggelse 
NrBildeBeskrivelse 1  Uranienborgveien 1|100px|bottom  Hjørnegård ved Parkveien oppført 1878, rehabilitert i 2005. Tre etasjer i pusset tegl. Brukket hjørne med hengende karnapp i to etasjer. Karakteristiske horisontale striper. Listeført. 2  Uranienborgveien 2|100px|bottom  Patrisiervilla (ark. Victor Nordan) oppført 1887 som tomannsbolig. Fra 1910 utleid til ambassader. Klubblokaler for Gestapo under krigen, deretter brukt av Rings danseinstitutt. Eies nå av Fritt Ord og Norsk faglitterær forfatter- og oversetterforening. Vernet etter Plan- og bygningsloven. 3  Uranienborgveien 3|100px|bottom  Bygård (ark. N.S.D. Eckhoff) oppført 1876 for byggherre Brustad. Fire etajser i pusset tegl, opprinnelig med én leilighet per etasje. Nyrenessanse. Nå med forretningslokaler i første etasje. Listeført. 4  Uranienborgveien 4|100px|bottom  Hjørnegård ved Inkognitogata oppført 1895. Tre etasjer i gul tegl samt loftsetasje. Pusset i første. Brukkt hjørne. Forretninger i gateetasjen. Vernet etter Plan- og bygningsloven. 6  Uranienborgveien 6|100px|bottom  Murvilla (ark. Georg Bull) oppført 1867 av Asmus Lenschow for kjøpmann Peter Emil Steen (kompanjong i Steen & Strøm). Halvannen etasje i pusset tegl. Gotiskpåvirket stil. Rehabilitert av Reitangruppen i 2007–08. Vernet etter Plan- og bygningsloven. 7  Uranienborgveien 7|100px|bottom  Her lå fra 1884 Otto Anderssens skole (ark. Holm Munthe); skolebygningen brant ned i 1909. Nåværende leiegård (ark. Fritz Jordan) ble oppført i 1933–34. Syv etasjer med rød tegl i fasaden. Listeført. 9  Uranienborgveien 9|100px|bottom  9A ble tegnet av Ingvar Hjorth og oppført som leiegård i 1893 for egen regning. Tre etasjer i pusset tegl, monumental nyrenessanse. Mot slutten av krigen var det her matdepot for motstandsbevegelsen, kalt «Butikken», med tilhold i en blomsterbutikk. Rundt et gårdsrom tilbake fra gaten ble i 1932 oppført en leiegård (ark. Fritz Jordan) med tre fløyer på adressene Uranienborgveien 9B–D og 11B–G. Før denne ble oppført, stod her en villa fra 1851 som var Roald Amundsens barndomshjem. Listeført. 10  Uranienborgveien 10|100px|bottom  Leiegård (ark. Johs. Th. Westbye) oppført 1914–15 for snekkermester E. Jensen. Fire etasjer samt kjelleretasje med dels pusset, dels slemmet fasade, fremhevet midtparti. Listeført. 11A  Uranienborgveien 11A|100px|bottom  Hjørnegård (ark. Ingvar Hjorth) oppført 1893 på den tidligere Haffner (eller Frydendal) løkke. Et motstykke til samme arkitekts nr. 9. De to markerte inngangspartiet mot det tidligere løkkehuset og nå mot en stor leiegård/boligblokk. Listeført. 12  Uranienborgveien 12|100px|bottom  Hjørnegård (ark. Johs. Th. Westbye) oppført 1914–15 for snekkermester E. Jensen, i likhet med nabogårdene i nr. 10 og Camilla Colletts vei 17. Listeført. 13  100px|bottom  Her stod tidligere en gård fra 1869 tegnet av Hans Olsen. Nåværende gård (ark. Hjalmar S. Bakstad) oppført som hybelhus i 1936. Fire til fem etasjer samt underetasje. Pusset fasade. Krølle Kro holdt til her 1953–94. Vernet etter Plan- og bygningsloven. 15  100px|bottom  Til denne adressen hørte tidligere et par hus som siden er omregulert til Josefines gate 36 A og B. Hovedhuset (36B) ble tegnet og oppført av Hans Olsen i 1870. Vernet etter Plan- og bygningsloven. 17  Uranienborgveien 17|100px|bottom  Villaleiegård (ark. Hans Olsen) oppført 1881–82 for egen regning. 2 1/2 etasjer. Solid nyrenessanse med markant midtparti. Vernet etter Plan- og bygningsloven. 22B  Uranienborgveien 22B|100px|bottom  Uranienborg barnehage, som også disponerer over det lille huset i nr. 22D, lenger opp i Uranienborgparken. 23  Uranienborgveien 23|100px|bottom  Hjørnegård mot Holtegata (ark. Due & Steckmest) oppført 1884–85 for ingeniør August Kielland. Karakteristisk gotiskinspirert bygning med hjørnetårn og en rekke gavler. Uthus kom til i 1889, og huset ble påbygget ved Steckmest i 1906. Listeført. 24  Uranienborgveien 24|100px|bottom  Nr. 24 betegner hjørneinngangen på samme hus som nr. 26 samt Eilert Sundts gate 38C. Nummeret ble tatt i bruk etter en ominnredning i 1980. 25  Uranienborgveien 25|100px|bottom  Hjørnegård (ark. Anselm Liljeström) på oversiden av Holtegata oppført 1887 for O. Skaalerud. Tre etasjer i pusset tegl. Nyrenessanse. Førsteetasjen, som i dag huser en trafikkskole, er blitt noe forenklet. Listeført. 26  Uranienborgveien 26|100px|bottom  Hjørnegård (ark. N.S.D. Eckhoff) ved Eilert Sundts gate oppført 1893–94 for malermester Bye. Gården omfatter også nr. 24 samt Eilert Sundts gate 38C. Tre-fire etasjer i pusset tegl samt senere utbygget loftsetasje med åpenbart nyere takarker. Karakteristisk hjørnetårn. Nyrenessanse. Listeført. 27  Uranienborgveien 27|100px|bottom  Hjørnegård (ark. Anselm Liljeström) ved Eilert Sundts gate oppført 1887 for O. Skaalerud. Tre etasjer i pusset tegl. Brukket hjørne. Nyrenessanse. Listeført. 28  Uranienborgveien 28|100px|bottom  Uranienborg menighetshus. Henger sammen med Daas gate 17, og menigheten har kontorer i Daas gate 19. Listeført. 29  Uranienborgveien 29|100px|bottom  Hybelhus (ark. Andreas Nygaard) oppført 1939–40. Seks etasjer.

 Historiske bilder 

 Referanser 
Geir Tandberg Steigan: Arkitektur og historie i Oslo: Uranienborgveien 3 (Arkitekturhistorie.no)

Geir Tandberg Steigan: Arkitektur og historie i Oslo: Steen-huset, Uranienborgveien 6 (Arkitekturhistorie.no)

Geir Tandberg Steigan: Arkitektur og historie i Oslo: Butikken, Uranienborgveien 9 (Arkitekturhistorie.no)

Geir Tandberg Steigan: Arkitektur og historie i Oslo: Uranienborgveien 11 (Arkitekturhistorie.no)

Geir Tandberg Steigan: Homansbyens hus: Uranienborgveien 13 (Arkitekturhistorie.no)

Geir Tandberg Steigan: Arkitektur og historie i Oslo: Uranienborgveien 23 (Arkitekturhistorie.no)

Geir Tandberg Steigan: Arkitektur og historie i Oslo: Uranienborgveien 25 (Arkitekturhistorie.no)

Geir Tandberg Steigan: Arkitektur og historie i Oslo: Uranienborgveien 26 (Arkitekturhistorie.no)

Geir Tandberg Steigan: Arkitektur og historie i Oslo: Uranienborgveien 27 (Arkitekturhistorie.no)

Geir Tandberg Steigan: Arkitektur og historie i Oslo: Camilla Colletts vei 17 (Arkitekturhistorie.no)

Geir Tandberg Steigan: Homansbyens hus: Uranienborgveien 13 (Arkitekturhistorie.no)

Geir Tandberg Steigan: Homansbyens hus: Uranienborgveien 15 (Arkitekturhistorie.no)

Geir Tandberg Steigan: Homansbyens hus: Uranienborgveien 17 (Arkitekturhistorie.no)

Fylkesmannen i Oslo og Akershus: Forvaltningsplan for geologiske verneområder i Oslo, Akershus og deler av Buskerud (rapport nr. 5/2013)

Oslo gårdkalender, s. 337.
Oslo gårdkalender, s. 338.
Oslo gårdkalender, s. 339.

Oslo byleksikon: Uranienborgveien
Ifølge Oslo byleksikon er skjæringen fredet.

Oslo kommune om Uranienborg barnehage

Kart fra 1900 hos Oslo byarkiv

Mosking Bolig

Uranienborg menighet

Kart fra 1940 hos Oslo byarkiv.

Olsen (2017), s. 297.

 Litteratur 
 Oslo byleksikon: Uranienborgveien




 Eksterne lenker 


Kategori:Veier i Oslo
Kategori:Veier i bydel Frogner